**BURSA HUNGARICA PÁLYÁZAT**

Tarcal község Önkormányzatának Képviselő-testülete felsőoktatási önkormányzati ösztöndíjpályázatot hirdet az önkormányzat területén állandó lakóhellyel rendelkező hátrányos szociális helyzetű

1. felsőoktatási hallgatók részére, akik a képzésre vonatkozó keretidőn belül, teljes idejű ( nappali munkarend ) alapfokozatot és szakképzettséget eredményező alapképzésben, mesterfokozatot és szakképzettséget eredményező mesterképzésben, osztatlan képzésben, vagy felsőfokú, illetve felsőoktatási szakképzésben folytatják tanulmányaikat.

Az ösztöndíjra pályázhatnak a 2016. szeptemberében felsőoktatási tanulmányaik utolsó évét megkezdő hallgatók is. Amennyiben az ösztöndíjas hallgatói jogviszonya 2017. őszén már nem áll fenn, úgy a 2017/2018. tanév első félévére eső ösztöndíj már nem kerül folyósításra.

Az ösztöndíjra pályázatot nyújthatnak be azok a hallgatók is, akiknek a hallgatói jogviszonya a felsőoktatási intézményben a pályázás időpontjában szünetel. Az ösztöndíj folyósításának feltétele, hogy a 2016/2017. tanév második félévére a beiratkozott hallgató aktív hallgatói jogviszonnyal rendelkezzen. („A” típusú pályázat ),

1. a 2016/2017. tanévben utolsó éves, érettségi előtt álló középiskolások, vagy felsőfokú diplomával nem rendelkező felsőoktatási intézménybe még felvételt nem nyert, érettségit tett, és a 2017/2018. tanévtől kezdődően felsőoktatási intézmény keretében, teljes idejű (nappali munkarend) alapfokozatot és szakképzettséget eredményező alapképzésben, osztatlan képzésben vagy felsőoktatási szakképzésben kívánnak részt venni.

A „B” típusú pályázatra jelentkezők közül csak azok részesülhetnek ösztöndíjban, akik 2017/2018. tanévben először nyernek felvételt felsőoktatási intézménybe, és tanulmányaikat a 2017/2018. tanévben ténylegesen megkezdik. ( „B” típusú pályázat).

Az ösztöndíj időtartama:

„A” típusú pályázat esetén 10 hónap, azaz két egymást követő tanulmányi félév (a 2016/2017 tanév második, és a 2017/2018 tanév első féléve).

„B” típusú pályázat esetén 3×10 hónap, azaz 6 egymást követő tanulmányi félév (2017/2018 tanév. 2018/2019 tanév, 2019/2020 tanév)

A pályázatbeadáshoz pályázói regisztráció szükséges, melynek elérése: <https://bursa.emet.hu/paly/palybelep.aspx>. A regisztrációt és a személyes és pályázati adatok feltöltését követően a pályázati űrlapot kinyomtatva és aláírva a kiírásban szereplő mellékletekkel

**2016. november 08-ig**

 a Tarcali Közös Önkormányzati Hivatalban kell benyújtani.